Nafarroako Parlamentuko Mahaiak, 2022ko abenduaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako 2019-2025 Desgaitasun Plana onetsi zenetik, errehabilitazio funtzionalaren eta ingurura birmoldatzearen programarik abian jartzeari buruzkoa, gaitasun funtzionalaren bat-bateko galera dakarten gaixotasun edo akats desgaitzaileen fase akutuen eta azpiakutuen artean iragatean.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2023 Desgaitasun Plana onetsi zenetik, errehabilitazio funtzionalaren eta ingurura birmoldatzearen programarik abian jarri al da, gaitasun funtzionalaren bat-bateko galera dakarten gaixotasun edo akats desgaitzaileen fase akutuen eta azpiakutuen artean iragatean?

2.- Nola eta noiz?

Iruñean, 2022ko abenduaren 7an

Foru parlamentaria: Jorge Esparza Garrido